**HOTĂRÂREA NR. 215/2025**

 **pentru aprobarea modificării și completării HCL nr. 298/2024 privind instituiriea Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe**

**Consiliul Local al Municipiului Sfântu Gheorghe, în ședință extraordinară;**

Având în vedere Raportul de specialitate nr. 6079/2025 al Compartimentului relații cu asociațiile de proprietari din cadrul Primăriei municipiului Sfântu Gheorghe;

Avizele favorabile ale Comisiei pentru administrarea domeniului public și privat, patrimoniu, economic, buget, finanțe, agricultură și dezvoltare regională și Comisiei pentru administrație locală, juridică, ordine publică, drepturile omului, legislația muncii și disciplină ale Consiliului Local al Municipiului Sfântu Gheorghe;

Având în vedere prevederile art. 3 din Legea nr. 95/2006 privind reforma în domeniul sănătății, republicată, cu modificările și completările ulterioare;

Având în vedere prevederile art. 20 alin. (1) lit. f) din Legea nr. 481/2004 privind protecția civilă, republicată, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Având în vedere parcurgerea procedurii prevăzute la art. 7 din Legea 52/2003 privind transparenţa decizională în administraţia publică, republicată, cu modificările ulterioare;

În conformitate cu prevederile art. 129 alin. (1) și alin. (2) lit. e și art. 129 alin. (9) lit. a din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. f şi art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**ART. 1.** – Se aprobă modificarea și completarea HCL nr. 298/2024 privind instituirea Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe, după cum urmează:

I. Articolul 3 va avea următorul cuprins:

”ART. 3. – Se aprobă alocarea din bugetul local al municipiului Sfântu Gheorghe pe anul 2025, a sumei de 1.000.000 lei pentru finanțarea Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe.”

II. Regulamentul privind instituirea Programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe, anexă la hotărâre se înlocuiește cu anexa la prezenta hotărâre din care face parte integrantă.

**ART. 2.** –Cu executarea prevederilor prezentei hotărâri se încredințează Compartimentul de relații cu asociații de proprietari și Direcția generală economică și fiscală din cadrul Primăriei municipiului Sfântu Gheorghe.

Sfântu Gheorghe, la 19 mai 2025.

**PREŞEDINTE DE ŞEDINŢĂ CONTRASEMNEAZĂ**

 **Csutak Tamás SECRETAR GENERAL**

 **Kulcsár Tünde-Ildikó**

**Nr. 6077/ 04.02.2025**

**REFERAT DE APROBARE**

**pentru aprobarea modificării și completării HCL nr. 298/2024 privind instituiriea programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe**

Prezentul Referat de aprobare s-a întocmit în temeiul art. 136 din OUG 57/2019 privind Codul administrativ.

În urma procesului implementării programului în anul 2024, s-a constatat necesitatea revizuirii regulamentului actual pentru a clarifica procesele de lucru și pentru a crește eficiența în realizarea proiectelor de reabilitare și igienizare a subsolurilor tehnice și a adăposturilor de protecție civilă din blocurile de locuințe situate în municipiul Sfântu Gheorghe.

Pentru continuarea și extinderea programului, este necesară aprobarea unui buget în cuantum de 1.000.000 lei pentru anul 2025. Acest buget este destinat acoperirii costurilor asociate cu reabilitarea și igienizarea subsolurilor tehnice și a adăposturilor de protecție civilă din blocurile de locuințe de către asociații de proprietari situate pe teritoriul municipiului Sfântu Gheorghe.

Ţinând cont de cele mai sus expuse propun aprobarea proiectului de hotărâre înaintat spre analiză şi dezbatere.

**VICEPRIMAR**

**Toth-Birtan Csaba**

**Nr.6079/04.02.2025**

**RAPORT DE SPECIALITATE**

**pentru aprobarea modificării și completării HCL nr. 298/2024 privind instituiriea programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe**

Prezentul raport de specialitate s-a elaborat în vederea fundamentării modificării și completării HCL nr. 298/ 2024 privind instituiriea programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe.

În urma evaluării procesului de implementare a programului în anul 2024, s-au constatat anumite neclarități în aplicarea regulamentului existent, fapt pentru care este necesar modificarea acestuia.

Astfel, modificările propuse urmăresc, revizuirea cerințelor documentației necesare pentru depunerea dosarului de participare, precum și pentru decontare, cum ar fi: depunerea unor fotografii privind starea subsolului înainte de participare la program cât și după executarea lucrărilor. Se propune modificarea art. 8 lit. b din Regulament în locul Extrasului din Registrul asociațiilor și fundațiilor se va solicita Certificat de înscriere a persoanei juridice fără scop lucrativ.

Se propune aprobării alocării, din bugetul local al municipiului Sfântu Gheorghe, a sumei de 1.000.000 lei pentru anul 2025, în vederea finanțării „Programului multianual de finanțare pentru reabilitarea și igienizarea subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe”. Această sumă va asigura continuitatea programului și va permite extinderea acestuia, răspunzând nevoilor identificate la nivelul comunității.

Totodată, se introduce mențiunea în anexa nr. 2 la Regulament referitor la protecția datelor cu caracter personal: *„ Prin prezenta îmi exprim acordul cu privire la utilizarea și prelucrarea datelor cu caracter personal, conform Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date de către Primăria municipiului Sfântu Gheorghe.”*

Ținând cont de prevederile art. 129 alin. (2) lit. e și art. 129 alin. (9) lit. a din OUG nr. 57/2019, privind Codul Administrativ, cu modificările și completările ulterioare, conform căreia: - art. 129 alin. (2) lit. e: „*Consiliul local exercită următoarele categorii de atribuţii*: *atribuţii privind cooperarea interinstituţională pe plan intern şi extern;”* și art. 129 alin. (9) lit. a: *„În exercitarea atribuţiilor prevăzute la alin. (2) lit. e), consiliul local: hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;”*

Având în vedere prevederile art. 129 alin (1) din OUG nr. 57/2019, privind Codul Administrativ, cu modificările și completările ulterioare: „*Consiliul local are iniţiativă şi hotărăşte*, *în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau central;”*

Din aceste considerente propunem spre analiză și aprobare Consiliului Local al municipiului Sfântu Gheorghe proiectul de hotărâre privind modificarea și completarea HCL nr. 298/ 2024 privind instituirea programului multianual de finanțare în vederea reabilitării și igienizării subsolurilor tehnice și a adăposturilor de protecție civilă amenajate în blocurile de locuințe pe teritoriul municipiului Sfântu Gheorghe.

**Director executiv Consilier**

 **Hengán Hajnal Szabó Szibil-Linda**